3o C. PLINII HIST. NA.T. LIB. XVI. 



Quarum arborum cortices in usu. 



XIV. 9. Cortex et fagis , tiliae , abieti , piceae , in 

 magno usu agrestium. Vasa , corbesque , ac patentiora 

 quaedam messibus convehendis vindemiisque faciunt , 

 atque prtexta tuguriorum. Scribit in recenti ad duces 

 explorator, incidens literas a succo. Nec non in quodam 

 usu sacrorum religiosus est fagi cortex. Sed non durt 

 arbor ipsa. 



De scandulis. 



XV. 10. Scandulae e robore aptissimae, inox e glan- 

 diferis aliis , fagoque : facillimae ex omnibus quae resi- 

 nam ferunt : sed minime durant , praeterquam e pino. 

 Scandula contectam fuisse Romam, ad Pyrrhi usque 

 bellum, annis cccclxx, Cornlius Nepos auctor est. Sil- 

 varum certe distinguebatur insignibus. Fagutali Jovi 

 etiam nunc, ubi lucus fageus fuit : porta Querquetulana : 

 colle in quem vimina petebantur, totque lucis, quibus- 

 dam et geminis. Q. Hortensius dictator, quum plebs 

 secessisset in Janiculum , legem in Esculeto tulit, ut 

 << quod ea jussisset, omnes Quirites teneret. 



